cyanic-selkie/wikianc huggingface dataset:
ชาย เมืองสิงห์
ประวัติ
ต่อมาเมื่อมีการจัดงาน กึ่งศตวรรษเพลงลูกทุ่งไทยครั้งที่ 1 ในปี 2532 ชาย เมืองสิงห์ ได้รับพระราชทานรางวัลจากสมเด็จพระเทพรัตนราชสุดาฯ สยามบรมราชกุมารีถึง 4 รางวัล ชาย เมืองสิงห์จึงกลับเข้าสู่วงการเพลงลูกทุ่งไทยอีกครั้ง โดยมีการนำเอาทั้งเพลงเก่าและเพลงใหม่มาบันทึกเสียงจวบจนถึงทุกวันนี้
ในปลายปี 2557 ชาย เมืองสิงห์ ได้สร้างความฮือฮาเมื่อได้นำเอาเพลง “เมียพี่มีชู้” หนึ่งในเพลงที่โด่งดังที่สุดของตัวเอง มาเรียบเรียงและขับร้องใหม่เป็นดนตรีลูกทุ่งร่วมสมัยมากขึ้น ในสังกัดอาร์สยาม ในเครือของอาร์เอส โดยมีนักร้องลูกทุ่งร่วมสมัยมาร่วมร้องด้วย คือ จ๊ะ อาร์สยาม และใบเตย อาร์สยาม
ผลงานการแต่งเพลง
ชาย เมืองสิงห์ ยังมีความสามารถด้านการแต่งเพลงชนิดที่หาตัวจับได้ยากคนหนึ่ง เขามีเพลงที่แต่งไว้มากมายถึงราว 1 พันเพลง และเพลงที่เขาแต่งไว้ร้องเอง หรือแต่งให้นักร้องคนอื่นร้อง ก็ได้รับความนิยมจากแฟนเพลงหลายสิบเพลง เช่น
The Man City Lion Project
การกลับมาครั้งยิ่งใหญ่ของ ชาย เมืองสิงห์ กับ ค่ายอาร์สยาม ในโปรเจกต์พิเศษ The Man City Lion Project ซึ่งมีเพลงที่ชายเมืองสิงห์ ขับร้อง แต่งเนื้อร้อง ทำนอง และเรียบเรียง รวมกันทั้งหมด 14 เพลง
หาดปากเมง
หาดปากเมง (Pak Meng Beach) ชายหาดแห่งหนึ่งในประเทศไทย ตั้งอยู่ในพื้นที่ตำบลไม้ฝาด อำเภอสิเกา จังหวัดตรัง ปัจจุบันอยู่ในความดูแลของอุทยานแห่งชาติหาดเจ้าไหม ซึ่งอยู่ใกล้กัน เป็นชายหาดแห่งหนึ่งที่ขึ้นชื่อและเป็นสถานที่ท่องเที่ยวที่ได้รับนิยมของจังหวัดตรัง ได้ชื่อว่าเป็นสถานที่ท่องเที่ยวแห่งแรก ๆ ที่ผู้คนมักคิดถึงและไปท่องเที่ยวของจังหวัดตรัง
หาดปากเมง อยู่ห่างตัวอำเภอเมืองตรังประมาณ 35 กิโลเมตร เป็นชายหาดรูปพระจันทร์เสี้ยวติดทะเลอันดามัน ของมหาสมุทรอินเดีย เมื่อน้ำลดลงต่ำสุดจะมีความกว้างขวาง 500 เมตร จนสามารถขับรถยนต์ลงไปได้ เพราะทรายมีความหนาแน่นเพียงพอที่จะรองรับน้ำหนักรถได้ มีจุดสังเกต คือ เขารูปคล้ายคนขนาดยักษ์นอนหงายอยู่ มีชื่อเรียกว่า "เขาเมง" หรือ "เกาะเมง" อันที่มาของชื่อเรียก ซึ่งมาจากนิทานพื้นบ้านเรื่องของเฒ่าเมง ผู้เฒ่าชาวประมงที่กำลังจะแต่งงานลูกสาวชื่อ มุก กับพระยาลันตา  มีความงามอย่างยิ่งยามพระอาทิตย์ตก ขนาบด้วยแนวต้นสนทะเลยาว 5 กิโลเมตร  ถัดออกไปทางอุทยานแห่งชาติหาดเจ้าไหมยังมีสะพานคอนกรีต 2 แห่ง ที่นิยมใช้เป็นสถานที่ตกปลาอีกด้วย
นอกจากนี้แล้ว ยังเป็นสถานที่ตั้งของท่าเรือปากเมง ซึ่งเป็นท่าเรือที่รับส่งนักท่องเที่ยวเดินทางไปเที่ยวยังเกาะต่าง ๆ ที่อยู่ในบริเวณทะเลจังหวัดตรัง เช่น เกาะมุก, ถ้ำมรกต, เกาะไหง
เดอะ ซูเปอร์มาริโอบราเธอร์ส มูฟวี่
หลังจากความล้มเหลวด้านรายได้ของภาพยนตร์ในปี ค.ศ. 1993 นินเท็นโดก็ลังเลที่จะอนุญาตให้ใช้ ทรัพย์สินทางปัญญา สำหรับการดัดแปลงภาพยนตร์ ชิเงรุ มิยาโมโตะ ผู้สร้างมาริโอ เริ่มสนใจที่จะพัฒนาภาพยนตร์อีกครั้ง เมื่อนินเท็นโดนำเกมเก่ามาให้บริการทางเครื่องเล่นเกมเสมือน มิยาโมโตะได้พบกับคริส เมเลดันดริ ผู้ก่อตั้งอิลลูมิเนชัน ในปี ค.ศ. 2016 ทั้งสองคุยกันเรื่องภาพยนตร์ มาริโอ และในเดือนมกราคม ค.ศ. 2018 นินเทนโดประกาศว่าจะร่วมมือกับอิลลูมิเนชันและยูนิเวอร์แซลในการผลิต งานสร้างภาพยนตร์เริ่มขึ้นในปี ค.ศ. 2020 ในวันที่ 6 ตุลาคม ค.ศ. 2022 ตัวอย่างทีเซอร์ของภาพยนตร์เรื่องนี้ได้แสดงผ่านการนำเสนอของนินเท็นโดไดเร็กต์ และตัวอย่างแรกได้เผยออกมาเมื่อวันที่ 29 พฤศจิกายน ปีเดียวกัน
เรื่องย่อ
มาริโอโผล่ไปยังอาณาจักรเห็ดซึ่งปกครองโดยเจ้าหญิงพีช ในขณะที่ลุยจิโผล่ไปยังพิภพมืดซึ่งปกครองโดยคูปาผู้ชั่วร้ายราชาบาวเซอร์ บาวเซอร์พยายามที่จะแต่งงานกับพีชและตั้งใจที่จะทำลายอาณาจักรเห็ดโดยใช้ซุปเปอร์สตาร์หากเธอปฏิเสธ เขากักขังลุยจิเพื่อข่มขู่มาริโอซึ่งเขามองว่าเป็นคู่แข่งทางความรักที่มีต่อพีช มาริโอพบกับโท้ดซึ่งพาเขาไปพบกับพีช พีชวางแผนที่จะเป็นพันธมิตรกับเหล่าคองเพื่อช่วยขับไล่บาวเซอร์และตกลงที่จะพามาริโอกับโท้ดไปด้วย ในอาณาจักรพงไพร ราชาแครงกี้ คอง ตกลงที่จะช่วยโดยมีเงื่อนไขว่ามาริโอจะต้องเอาชนะดองกี้ คอง ลูกชายของเขาในการต่อสู้ ถึงแม้ว่าดองกี้ คองจะแข็งแกร่ง แต่มาริโอก็ชนะเขาได้ด้วยชุดแมว
มาริโอ พีช โท้ดและเหล่าคองใช้รถคาร์ทเพื่อขับกลับไปยังอาณาจักรเห็ดแต่กองทัพของบาวเซอร์ซุ่มโจมตีพวกเขาบนถนนสายรุ้ง เมื่อนายพลคูปาทำลายถนนบางส่วน มาริโอกับดองกี้ คองได้ร่วงตกไปยังมหาสมุทรและถูกกินโดยตัวมาว-เรย์ที่คล้ายกับปลาไหลในขณะที่เหล่าคองที่เหลือถูกจับตัวไป พีชกับโท้ดกลับไปยังอาณาจักรเห็ดและประกาศให้ชาวเมืองอพยพ บาวเซอร์เดินทางมาถึงด้วยปราสาทลอยได้ของเขาและขอพีชแต่งงาน พีชยินยอมอย่างไม่เต็มใจหลังจากที่ปรึกษาของบาวเซอร์คาเม็กทรมานโท้ด ส่วนมาริโอกับดองกี้ คองหลุดออกจากตัวมาว-เรย์ด้วยการขี่จรวดจากรถคาร์ทของดองกี้ คองและรีบไปงานแต่งงานของบาวเซอร์กับพีช
ที่งานเลี้ยงแต่งงาน บาวเซอร์ตั้งใจที่จะสังเวยเชลยทั้งหมดของเขาด้วยลาวาเพื่อเป็นเกียรติแก่พีช โท้ดแอบนำดอกไม้น้ำแข็งซ่อนในช่อดอกไม้ของพีช ซึ่งพีชใช้มันแช่แข็งบาวเซอร์ มาริโอกับดองกี้ คองเดินทางมาถึงและปลดปล่อยเชลยโดยมาริโอใช้ชุดทานุกิเพื่อช่วยเหลือลุยจิ บาวเซอร์ที่โกรธเกรี้ยวหลุดออกจากน้ำแข็งและเรียกใช้บอมเบอร์บิลเพื่อทำลายปราสาทของพีชแต่มาริโอขัดขวางมันได้สำเร็จและนำมันเข้าไปในท่อวาร์ป ทำให้ปราสาทของบาวเซอร์ถูกส่งไปยังบรุกลิน ในขณะที่พวกเขาต่อสู้กับบาวเซอร์ มาริโอกับลุยจิได้แย่งชิงซุปเปอร์สตาร์มาได้ทำให้เป็นอมตะและเอาชนะเหล่าคูปาได้ บาวเซอร์ถูกย่อให้เล็กด้วยเห็ดย่อส่วนและถูกขังอยู่ในขวดโหล มาริโอกับลุยจิได้รับชื่อเสียงโด่งดังจากชาวเมืองบรุกลินรวมถึงพอแม่ของพวกขาและสไปค์ หลังจากการต่อสู้ มาริโอกับลุยจิได้ย้ายเข้าไปอยู่ในบ้านหลังใหม่ด้วยกันในอาณาจักรเห็ด
การพัฒนา
หลังจากความล้มเหลวทั้งรายได้และคำวิจารณ์ของภาพยนตร์ ซูเปอร์มาริโอบราเธอส์ ในปี ค.ศ. 1993 นินเท็นโดเริ่มระมัดระวังในการอนุญาตใช้ลิขสิทธิ์เนื้อหาของเกมดัดแปลงเป็นภาพยนตร์ ชิเงรุ มิยาโมโตะ กล่าวว่า แนวคิดสำหรับภาพยนตร์มาริโอภาคใหม่มาจากการนำเกมเก่าของพวกเขามาสู่เครื่องเล่นเกมเสมือน และบริการอื่น ๆ การเปลี่ยนแปลงดังกล่าวต้องใช้เวลาสำหรับบริษัท และมิยาโมโตะตระหนักดีว่า "ธุรกิจของเราจะสามารถพัฒนาต่อไปได้หากเราสามารถรวมซอฟต์แวร์อันเป็นที่รักของเราเข้ากับเนื้อหาวิดีโอ และสามารถสร้างสรรค์ผลงานดัดแปลงนี้ได้อย่างยั่งยืน" มิยาโมโตะตระหนักว่ากระบวนการสร้างภาพยนตร์นั้นแตกต่างจากขั้นตอนการสร้างวิดีโอเกมอย่างมาก และต้องการผู้เชี่ยวชาญด้านภาพยนตร์มาเป็นผู้นำในความพยายามนี้
อีเมลระหว่างผู้บริหารของโซนี่พิคเจอร์สเอ็นเตอร์เทนเมนต์ ในเดือนพฤศจิกายน ค.ศ. 2014 ระบุว่าโซนี่พยายามรักษาสิทธิ์ของภาพยนตร์ แฟรนไชส์มาริโอ เป็นเวลาหลายปี มีการเจรจากับนินเท็นโดที่โตเกียวในเดือนกุมภาพันธ์และกรกฎาคมปีดังกล่าว เพื่อพยายามรักษาข้อตกลง และแสดงความหวังในการ "สร้างอาณาจักรมาริโอ" อย่างไรก็ตาม หลังจากอีเมลรั่วไหล ผู้บริหารของบริษัทดังกล่าวปฏิเสธว่าไม่ได้ทำข้อตกลง โดยระบุว่าการเจรจาเพิ่งเริ่มต้นเท่านั้น บัซฟีดนิวส์ระบุว่าอีเมลดังกล่าวไม่ได้คำนึงถึงความขัดแย้งที่อาจเกิดขึ้นกับโซนี่ อินเตอร์แอ็กทีฟ เอนเตอร์เทนเมนต์ ซึ่งเป็นหนึ่งในคู่แข่งหลักของนินเท็นโด
จากการทำงานร่วมกันของนินเท็นโดกับ ยูนิเวอร์แซลพาร์กแอนด์รีสอร์ต เพื่อสร้างสถานที่ท่องเที่ยวที่มีธีมเป็น มาริโอ ทำให้เกิด "ซูเปอร์นินเท็นโดเวิลด์" ในเวลาต่อมา มิยาโมโตะได้พบกับคริส เมเลดันดริ ผู้ก่อตั้ง อิลลูมิเนชันเอ็นเตอร์เทนเมนต์ มิยาโมโตะพบว่ากระบวนการสร้างสรรค์ของเมเลดันดริคล้ายกับของเขา และรู้สึกว่าเขาน่าจะเป็นนักแสดงนำที่เหมาะสมสำหรับภาพยนตร์ มาริโอ พวกเขาเริ่มพูดคุยอย่างจริงจังมากขึ้นภายในปี 2016 โดยรู้ว่าหากการเจรจาไม่ประสบความสำเร็จ ก็สามารถยกเลิกโครงการได้โดยง่าย ในเดือนพฤศจิกายน 2017 มีรายงานว่านินเท็นโดกำลังร่วมมือกับยูนิเวอร์แซลและอิลลูมิเนชัน เพื่อสร้างภาพยนตร์แอนิเมชันโดยใช้เค้าโครงเรื่องจากแฟรนไชส์มาริโอ ประธานนินเท็นโดในขณะนั้นกล่าวว่าข้อตกลงยังไม่ได้รับการสรุป แต่จะมีการประกาศในเร็ว ๆ นี้ และหวังว่าหากข้อตกลงสำเร็จ จะสามารถออกฉายได้ในปี ค.ศ. 2020
ในเดือนมกราคม ค.ศ. 2018 นินเท็นโดประกาศว่าภาพยนตร์เรื่องนี้จะดำเนินเรื่องโดยมีมิยาโมโตะและเมเลดันดริร่วมอำนวยการสร้าง เมเลดันดริกล่าวว่าภาพยนตร์เรื่องนี้มีความสำคัญต่ออิลลูมิเนชัน และมีแนวโน้มว่าจะออกฉายในปี ค.ศ. 2022 เขาเสริมว่ามิยาโมโตะจะเป็น "ส่วนหน้าและศูนย์กลาง" ในระหว่างการผลิต ในเดือนมกราคม ค.ศ. 2020 ประธานนินเท็นโดในขณะนั้นกล่าวว่างานสร้างภาพยนตร์เรื่องนี้เป็นไปอย่างราบรื่น และระบุอีกว่านินเท็นโดจะเป็นเจ้าของสิทธิ์ในภาพยนตร์ และร่วมมือกับยูนิเวอร์แซลในการสนับสนุนทุนสร้าง
ในเดือนสิงหาคม ค.ศ. 2021 อิลลูมิเนชันประกาศว่า แอรอน ฮอร์วาธ และไมเคิล เจเลนิก เป็นผู้กำกับภาพยนตร์เรื่องนี้หลังจากบริษัทค้นพบโปรไฟล์ ลิงกต์อิน ของอะนิเมเตอร์ซึ่งรวมภาพยนตร์เรื่องนี้ไว้ในรายการของพวกเขา หลังจากการประกาศคัดเลือกนักแสดงทั้งหมด อิลลูมิเนชันได้ประกาศว่า แมทธิว โฟเจล จะเป็นผู้เขียนบทหลังจากผลงาน มินเนียนส์: เดอะไรส์ออฟกรู ก่อนหน้านี้ฮอร์วาธและเจเลนิกเคยเดินทางไปยังสตูดิโอของอิลลูมิเนชันในปารีส ในเดือนกันยายน ค.ศ. 2018 หนึ่งเดือนหลังจากเปิดตัวภาพยนตร์เรื่องแรก ''ทีน ไททันส์ โก! ทูเดอะมูฟวี''
ในเดือนกันยายน ค.ศ. 2022 ผู้จัดงานนิวยอร์กคอมิกคอนประกาศว่าตัวอย่างทีเซอร์ของภาพยนตร์เรื่องนี้จะเผยแพร่ในวันที่ 6 ตุลาคม ค.ศ. 2022 ในเดือนต่อมามีการเปิดเผยชื่อภาพยนตร์เรื่องนี้อย่างเป็นทางการ
การคัดเลือกนักแสดง
ระหว่างการนำเสนอจากนินเท็นโดไดเร็กต์ ในเดือนกันยายน ค.ศ. 2021 ชิเงรุ มิยาโมโตะ ประกาศว่า คริส แพร็ตต์, แอนยา เทย์เลอร์-จอย, ชาร์ลี เดย์, แจ็ก แบล็ก, คีแกน-ไมเคิล คีย์, เซท โรเกน, เควิน ไมเคิล ริชาร์ดสัน, เฟร็ด อาร์มิเซน และ มานิสคัลโกจะเป็นผู้พากย์หลักในภาพยนตร์ และระบุว่ามาร์ทิเนจะแสดงเป็นตัวละครพิเศษ การประกาศมีปฏิกิริยาที่หลากหลายจากแฟน ๆ บางส่วนยินดีกับแนวคิดของนักแสดงผู้มีชื่อเสียงในการพากย์เสียงตัวละคร แต่บางส่วนก็ตั้งคำถามและวิพากษ์วิจารณ์ตัวเลือกนี้ โดยเฉพาะอย่างยิ่งแพร็ตต์ในบทมาริโอ แทนที่จะเป็นมาร์ทิเนซึ่งพากย์เสียงตัวละครนี้มาตั้งแต่ปี ค.ศ. 1992 หรือนักแสดงชาวอิตาลี เมเลดันดริกล่าวว่า แพร็ตต์จะไม่พากย์เสียงมาริโอด้วยสำเนียงอิตาลีอย่างเข้มข้นเหมือนอย่างมาร์ทิเน
รายละเอียดของพล็อตเรื่องถูกเก็บเป็นความลับจากนักแสดงในระหว่างการบันทึกเสียง ตามที่เดย์ระบุว่าเขาต้องบันทึกบทสนทนาของเขาด้วยวิธีต่างๆ มากมาย หลังจากนั้นผู้กำกับจึงเลือกเวอร์ชันที่พวกเขาเชื่อว่าเหมาะสมที่สุดสำหรับฉากนี้ เมื่อปล่อยเทรลเลอร์ แครี เพย์ตัน กล่าวว่าเขาให้เสียงเป็นราชาเพนกวิน โดยในช่วงการ การระบาดทั่วของโควิด-19 เพย์ตันบันทึกเสียงของตนในห้องส่วนตัวที่บ้านของเขา แม้ว่าเขาจะไม่แน่ใจว่าเขาจะปรากฏตัวในภาพยนตร์ฉบับฉายจริงหรือไม่ เขาแสดงความกระตือรือร้นที่ได้รับเชิญให้เข้าร่วมในภาพยนตร์เรื่องนี้ และยังปกป้องการแสดงของแพร็ตต์ในบทมาริโอ โดยบรรยายถึงเสียงพากย์ว่าเป็น "ลูกพี่ลูกน้องกับนักร้องเสียงโซปราโน" ในทางกลับกัน ทารา สตรอง วิจารณ์การคัดเลือกนักแสดง และต้องการให้มาร์ทิเนพากย์เสียงมาริโอแทน มาร์ทิเนเองก็พูดถึงภาพยนตร์เรื่องนี้ในเชิงบวก โดยกล่าวว่า "ฉันคิดว่ามันต้องสนุกมากแน่ ๆ"
แอนิเมชัน
ภาพยนตร์เรื่องนี้สร้างแอนิเมชันโดยสตูดิโอของอิลลูมิเนชันในปารีส ประเทศฝรั่งเศส การผลิตส่วนแอนิเมชันเริ่มตั้งแต่เดือนกันยายน ค.ศ. 2020
ดนตรี
ในระหว่างการนำเสนอของนินเท็นโดไดเร็กต์ เมเลดันดริยืนยันว่า ไบรอัน ไทเลอร์ เป็นผู้แต่งเพลงประกอบสำหรับภาพยนตร์เรื่องนี้ ไทเลอร์ทำงานอย่างใกล้ชิดกับ โคจิ คอนโดะ นักแต่งเพลงซีรีส์เกม มาริโอ เพื่อรวมธีมจากเกมไว้ในเพลงประกอบภาพยนตร์ แจ็ก แบล็ก และ คีแกน-ไมเคิล คีย์ จะร้องเพลงสดระหว่างการพากย์ภาพยนตร์เรื่องนี้
การประชาสัมพันธ์
ในเดือนกันยายน 2021 นินเท็นโดไดเร็กต์เผยวิชวลของภาพยนตร์เรื่องนี้ครั้งแรกในโปสเตอร์ที่แสดงภาพ "? บล็อก" บนพื้นหลังสีดำข้างนักแสดงของภาพยนตร์ โปสเตอร์ทีเซอร์อีกอันถูกโพสต์บนบัญชีทวิตเตอร์ของภาพยนตร์เมื่อวันที่ 4 ตุลาคม 2022 โดยมีพื้นที่คล้ายเมืองที่มีด้านหลังของมาริโอ, โท้ดหลายตัวในรูปแบบหลากหลาย, ชีพชีพ, บิดดีบัด และปราสาทของเจ้าหญิงพีชบนเนินเขา นอกจากนี้ นินเท็นโดไดเร็กต์ ได้นำเสนอทีเซอร์แรกวันที่ 6 ตุลาคม ค.ศ. 2022 ตัวอย่างนี้ได้ฉายที่งานนิวยอร์กคอมิกคอนในวันเดียวกันด้วย เมื่อปล่อยโปสเตอร์ทีเซอร์ คริส แพร็ตต์ ได้โปรโมตภาพยนตร์เรื่องนี้ทางทวิตเตอร์ของตน โดยมีผลตอบรับเชิงบวกในการนำโลกของเกมมาใช้ในภาพยนตร์ แต่ก็ยังมีข้อวิจารณ์เรื่องการปรับสัดส่วนของตัวละครมาริโอ
เมื่อวันที่ 6 ตุลาคม ตัวอย่างทีเซอร์ได้รับการเผยแพร่ในงานนำเสนอของนินเท็นโดไดเร็กต์ ซึ่งรวมถึงรายละเอียดอื่น ๆ เกี่ยวกับภาพยนตร์เรื่องนี้ ทีเซอร์แสดงให้เห็นบาวเซอร์กับคาเม็กโจมตีอาณาจักรเพนกวินพร้อมค้นพบดวงดาวแห่งพลัง, มาริโอมาถึงอาณาจักรเห็ดและพบกับโท้ดเป็นครั้งแรก และลุยจิวิ่งหนีโครงกระดูก ในช่วงถามตอบสั้น ๆ หลังจากการเปิดเผยตัวอย่างที่นิวยอร์กคอมิกคอน แจ็ค แบล็ก กล่าวว่าในภาพยนตร์เรื่องนี้บาวเซอร์มีความสามารถด้านดนตรี มีผู้เข้าชมตัวอย่างทีเซอร์นี้มากกว่าสามล้านครั้งใน 24 ชั่วโมง
ปฏิกิริยาต่อตัวอย่างทีเซอร์เป็นไปในทางบวก ผู้ชมและนักข่าวชื่นชมภาพและน้ำเสียง เช่นเดียวกับการแสดงของแบล็กและคีย์ในบทบาวเซอร์และโท้ด อย่างไรก็ตาม แพร็ตต์ถูกวิจารณ์ว่าพากย์มาริโอคล้ายเสียงพูดปกติของเขามากเกินไป นักวิจารณ์บางส่วนได้ยินสำเนียงนิวยอร์กเล็กน้อยในบทพูดของมาริโอ เดอะการ์เดียน เปรียบการตอบสนองต่อเสียงของแพร็ตต์กับตัวอย่างแรกของโซนิค เดอะ เฮดจ์ฮ็อก
เมื่อวันที่ 28 พฤศจิกายน นินเท็นโดประกาศว่าตัวอย่างภาพยนตร์เรื่องที่สองจะออกในวันถัดไปในนินเท็นโดไดเร็กต์ โปสเตอร์ทีเซอร์อีกชุดหนึ่งได้รับการปล่อยตัวโดยแสดงให้เห็นบัลลังก์ที่ว่างเปล่าในปราสาทของเจ้าหญิงพีช นอกจากนี้ โปสเตอร์โปรโมตที่แสดงตัวละครต่าง ๆ พร้อมกับเรื่องย่อก็มีการเผยออกมาเช่นกัน
วันต่อมาตัวอย่างที่สองได้รับการเปิดเผยผ่านนินเท็นโดไดเร็กต์ มีฉากต่อสู้ระหว่างมาริโอกับดองกีคอง, เจ้าหญิงพีชรวบรวมผู้คนในอาณาจักรเห็ดเพื่อทำสงครามกับบาวเซอร์ ซึ่งก่อนหน้านั้นบาวเซอร์ได้ลักพาตัวลุยจิไป และมาริโอต้องผ่านการฝึกซ้อมต่าง ๆ รวมถึงการแข่งขันโกคาร์ท ปฏิกิริยาต่อตัวอย่างใหม่เป็นไปในเชิงบวก โดยได้รับคำชมจากการอ้างอิงถึงเกมก่อนหน้านี้ การออกแบบ และความซื่อสัตย์ต่อแฟรนไชส์ พร้อมด้วยการพากย์เสียงของเทย์เลอร์-จอย และโรเกน ส่วนแพร็ตต์ยังคงถูกวิจารณ์เช่นเดียวกับตัวอย่างแรก แม้ว่าบางประโยคของเขาเช่น "ไป-กัน-เถอะ" และ "วะฮู้!" ได้รับการตอบรับอย่างดีเนื่องจากฟังดูใกล้เคียงกับเสียงของมาร์ทิเน
การออกฉาย
เดอะ ซูเปอร์มาริโอบราเธอร์ส มูฟวี่ จัดจำหน่ายโดย ยูนิเวอร์แซลพิกเจอส์ กำหนดฉายที่เบลเยียมวันที่ 22 มีนาคม ค.ศ. 2023 จากนั้นเยอรมนีวันที่ 23 มีนาคม ค.ศ. 2023 และตามด้วยฝรั่งเศสวันที่ 28 มีนาคม จากนั้นออสเตรเลีย นิวซีแลนด์, อเมริกากลางและประเทศในลาตินอเมริกา เช่น บราซิล โบลิเวีย อุรุกวัย ชิลี โคลอมเบีย เม็กซิโก และปารากวัย รวมทั้งในอิสราเอล ในวันที่ 30 มีนาคม ตามด้วยสหราชอาณาจักร ในวันที่ 31 มีนาคม ก่อนจะออกฉายในสหรัฐในวันที่ 7 เมษายน (โดยอาร์เจนตินาและประเทศอื่นๆ เช่น อิตาลี เปรู และเวเนซุเอลาจะออกฉายก่อนสหรัฐในวันที่ 6 เมษายน) ตามด้วยญี่ปุ่นในวันที่ 28 เมษายน และเกาหลีใต้ในวันที่ 3 พฤษภาคม  ก่อนหน้านี้ภาพยนตร์เรื่องนี้มีกำหนดฉายในวันที่ 21 ธันวาคม ค.ศ. 2022 นอกจากนี้ ยังกำหนดสตรีมบน Peacock ในอีก 45 วันหลังจากการออกฉายในโรงภาพยนตร์
โครงการในอนาคต
ในเดือนพฤษภาคม ค.ศ. 2021 Furukawa กล่าวว่า นินเท็นโด สนใจที่จะผลิตภาพยนตร์แอนิเมชันจากแฟรนไชส์มาริโอมากขึ้น หากภาพยนตร์เรื่องนี้ประสบความสำเร็จ ในเดือนพฤศจิกายนถัดมา มีรายงานว่าอิลลูมิเนชันกำลังพัฒนาภาพยนตร์ภาคแยกของดองกีคอง โดยโรเกนจะกลับมารับบทเดิม ในเดือนกุมภาพันธ์ พ.ศ. 2565 ชาร์ลี เดย์แสดงความสนใจที่จะสร้างภาพยนตร์เรื่อง ลุยจิแมนชัน
นกกีวีสีน้ำตาล
นกกีวีสีน้ำตาล หรือ นกกีวีสีน้ำตาลใต้ หรือ นกกีวีธรรมดา (Brown kiwi, Southern brown kiwi, Common kiwi; ) เป็นนกกีวีชนิดหนึ่ง จัดเป็นนกกีวีชนิดที่รู้จักกันมากที่สุด
มีรูปร่างลักษณะทั่วไปเหมือนกับนกกีวีสีน้ำตาลเกาะเหนือ (A. mantelli) ที่ถูกแยกชนิดกันชัดเจนเมื่อปี ค.ศ. 2000 คือ มีขนปกปุยปกคลุมลำตัวสีน้ำตาล จะงอยปากแหลมยาว ปีกมีขนาดสั้นซ่อนอยู่ภายใต้ขนที่หนา พบกระจายพันธุ์เฉพาะเกาะใต้ของนิวซีแลนด์ ตั้งแต่บริเวณทิศใต้จนถึงทิศตะวันตก และยังสามารถพบได้ในพื้นที่ที่ราบสูง โดยแบ่งออกได้เป็น 2 ชนิดย่อย คือ
นกกีวีสีน้ำตาล เป็นนกที่มีอายุขัยได้ถึง 30 ปี และเป็นนกที่มีขนาดของไข่ใหญ่ที่สุดในบรรดานกทั้งหมดเมื่อกับขนาดลำตัว ไข่ของนกกีวีมีขนาดใหญ่กว่าไข่ไก่ถึง 6 เท่า มีน้ำหนักถึง 1 ปอนด์ และเมื่อตัวเมียตั้งท้อง ไข่ในช่องท้องเมื่อมีการพัฒนาจะค่อย ๆ ใหญ่ขึ้นเรื่อย ๆ จนกระทั่งดันอวัยวะภายในของนกตัวเมียจนทิ่มกับกระดูก และท้องโย้จนแทบติดกับพื้นดิน ซึ่งนกตัวเมียจะได้รับความเจ็บปวดมาก จนบางครั้งต้องลงไปแช่ตัวในน้ำ ตัวเมียใช้ระยะเวลาการตั้งท้องนานเพียง 2 สัปดาห์ โดยวางไข่ครั้งละ 1 ฟอง ซึ่งตัวผู้จะทำหน้าที่เป็นผู้ฟัก โดยใช้ระยะเวลานานกว่า 80 วัน หรือ 3 เดือน เท่ากับการตั้งท้องของสัตว์เลี้ยงลูกด้วยนมขนาดเท่ากันโดยเฉลี่ย ลูกนกเมื่อฟักออกมา ยังไม่ต้องกินอาหาร เนื่องจากมีถุงไข่แดงติดกับตัวมาด้วย ลูกนกกีวีเมื่อฟักออกมาจะมีขนปกคลุมทั้งตัวแตกต่างจากนกจำพวกอื่นอย่างชัดเจน  นกกีวีตัวเมียหนึ่งตัวจึงสามารถมีลูกได้ทั้งหมด 30 ตัวตลอดอายุขัย และตัวผู้ขณะที่ฟักไข่ ในบางครั้งที่ต้องออกหาอาหาร ไข่จะไม่ได้รับความอบอุ่น ความหนาวเย็นของอากาศจะซึมแทรกเข้าไปในไข่ ซึ่งอุณหภูมิแบบนี้จะส่งผลต่อพัฒนาการของตัวอ่อนที่อยู่ภายใน แต่สำหรับนกกีวีสีน้ำตาลแล้ว ช่วงเวลานั้นตัวอ่อนจะหยุดพัฒนาการได้นานราว 1 ชั่วโมง
นอกจากนี้แล้ว อุณหภูมิโดยปกติในร่างกายของนกกีวีสีน้ำตาลจะอยู่ที่ 7 องศาฟาเรนไฮน์ นับว่าต่ำที่สุดในบรรรดานกทั้งหมด เนื่องจากต้องการเก็บความอบอุ่นไว้ในร่างกาย เมื่อต้องอาศัยอยู่ในป่าที่มีความหนาวเย็น
นกกีวีสีน้ำตาล เป็นสัตว์ขี้ตื่น ขี้อาย มักชอบหลบตัวในพุ่มไม้ อันเป็นสัญชาตญาณที่ตกทอดมาในพันธุกรรมตั้งแต่ยุคก่อนประวัติศาสตร์เพื่อหลบหนีสัตว์นักล่าหรือสัตว์กินเนื้อ เช่น สโทธ ซึ่งเป็นชนิดพันธุ์ต่างถิ่น อันเป็นภัยคุกคาม นกกีวีสีน้ำตาลอาศัยอยู่ในโพรงที่ขุดขึ้นบนพื้นดิน และมีการป้องกันตัวด้วยการกระโดดถีบด้วยอุ้งตีน
แกะ
แกะ เป็นสัตว์สี่เท้าเคี้ยวเอื้องและเลี้ยงลูกด้วยนม แกะเป็นสัตว์กีบคู่เหมือนสัตว์กับเคี้ยวเอื้องส่วนใหญ่ แกะส่วนใหญ่เคยเป็นแกะป่าที่พบได้ตามป่าของเอเชียและยุโรป ซึ่งแกะป่าเป็นสัตว์ชนิดแรก ๆ ที่นำมาทำให้เชื่องเพื่อใช้งานเกษตรกรรม ขน หนัง เนื้อและนม ขนแกะเป็นเส้นใยจากสัตว์ที่ผู้คนใช้มากที่สุด ส่วนมากจะเก็บขนแกะด้วยการโกนขน เนื้อแกะจะมีทั้งเนื้อของลูกแกะและเนื้อของตัวโตเต็มวัย กินอาหารประเภทพืชและหญ้าเป็นหลัก มีขนหนาฟู ออกลูกเป็นตัวและเลี้ยงลูกด้วยน้ำนม แกะบางพื้นที่กินดอกไม้และแมลงบางชนิด เช่น แกะภูเขา ส่วนใหญ่แกะจะอยู่รวมกันเป็นฝูงขนาดกลางจนถึงขนาดใหญ่ มีถิ่นอาศัยอยู่ตามพื้นที่หนาวเย็น แถบภูเขาและพื้นที่ราบโล่ง เช่น ประเทศนิวซีแลนด์ และประเทศออสเตรเลีย อเมริกาตอนกลาง และตอนใต้ของประเทศแคนาดา โดยมีการกระจายอยู่ตลอดแถบประเทศเขตหนาว ในโลกนั้นมีมากกว่า 200 สายพันธุ์ โดยมีตั้งแต่สายพันธุ์ดังเดิมจนถึง สายใหม่ที่ถูกผสมพันธุ์โดยธรรมชาติ และสายพันธุ์ที่มนุษย์พัฒนาเพื่อเพิ่มคุณภาพของการใช้งานผลิตภัณฑ์ เช่น ขนสัตว์, เนื้อ, นม
ประเภทของแกะ
แบ่งออกเป็นหลายประเภท โดยแบ่งแยกตามกะโหลกศีรษะ มีอยู่เป็น 2 แบบ
อาหารและผลิตภันฑ์
แกะถูกนำมาเป็นอาหารตั้งแต่เมื่อหลายร้อยปีก่อน ในการใช้เนื้อในการรับประทาน หนังเอามาใช้การทำเป็นเครื่องนุ่งห่ม โดยตลอดหลายทศวรรษที่ผ่านมามีการพัฒนาการใช้งานของแกะในทางอุตสาหกรรม แฟชั่น และการบำรุงร่างกาย
ในประเทศไทย
ในประเทศไทยนั้นมีการเริ่มทดลองเลี้ยงแกะในภูมิภาคที่มีอากาศหนาวและมีพื้นที่ใกล้เคียงกับภูมิประเทศของออสเตรเลีย เช่น จังหวัดเชียงราย จังหวัดราชบุรี เป็นต้น โดยเป็นการเลี้ยงในการท่องเที่ยวและตัดขนเป็นหลัก
เดวิด แคเมอรอน
เดวิด วิลเลียม ดอนัลด์ แคเมอรอน (David William Donald Cameron) เกิดเมื่อวันที่ 9 ตุลาคม ค.ศ. 1966 เป็นนักการเมืองชาวอังกฤษ อีกทั้งเดวิดยังดำรงตำแหน่งเป็นนายกรัฐมนตรีคนที่ 53 แห่งสหราชอาณาจักรตั้งแต่ปี ค.ศ. 2010 และเป็นหัวหน้าพรรค พรรคอนุรักษนิยม (สหราชอาณาจักร) (Conservative Party) ตั้งแต่ปี ค.ศ. 2005 และเป็นสมาชิกสภาผู้แทนราษฎรประจำเขต Witney ใน Oxfordshire ตั้งแต่ปี ค.ศ. 2001
แคเมอรอนจบการศึกษาในระดับปริญญาตรีในสาขาวิชา ปรัชญา การเมือง และเศรษฐศาสตร์ (Philosophy, Politics and Economics หรือชื่อย่อ PPE) จาก Brasenose College มหาวิทยาลัยออกซฟอร์ด จากนั้นเขาได้เข้าร่วมทีมวิจัยของพรรคอนุรักษนิยมและเป็นที่ปรึกษาพิเศษให้กับนอร์แมน ลามองต์และไมเคิล ฮาเวิร์ด เขาเป็นหัวหน้าฝ่ายกิจการองค์กรในบริษัทสื่อ ที่ชื่อคาร์ลตันคอมมูนิเคชันส์เป็นเวลา 7 ปี เขาลงสมัครรับเลือกตั้ง สมาชิกสภาสามัญชนในสแตฟฟอร์ด ในปี ค.ศ. 1997 แต่ไม่ได้รับเลือก ต่อมาในปี ค.ศ. 2001 ได้รับเลือกเป็นสมาชิกสภาสามัญชนเขตวิตนีย์ในออกซฟอร์ดเชอร์ ต่อมาในปลายปี ค.ศ. 2005 ได้รับตำแหน่งเป็นหัวหน้าพรรคอนุรักษนิยม
หลังการเลือกตั้งทั่วไปในสหราชอาณาจักร พ.ศ. 2553 โดยพรรคอนุรักษ์นิยมได้คะแนนสูงสุด ทำให้คาแมรอนขึ้นนำเป็นนายกรัฐมนตรี ในฐานะรัฐบาลผสมระหว่างพรรคอนุรักษนิยม (Conservative Party) และ พรรคเสรีประชาธิปไตย (Liberal Democrats)เดวิด แคเมอรอนกลายเป็นนายกรัฐมนตรีที่อายุนับตั้งแต่โรเบริ์ต เจนคินสัน (ลอร์ด ลิเวอร์พูล) ในปี 1812
ชีวิตวัยเด็กและบรรพบุรุษ
แคเมอรอนเกิดในกรุงลอนดอนก่อนที่จะย้ายไปอยู่ในแถบพีสมอร์ เบิร์กเชียร์. แคเมอรอนมีพี่ชายชื่อ อเล็กซานเดอร์ แคเมอรอน (เกิด 1963 เป็นทนายความ) และมีพี่สาว น้องสาว 2 คน, ทานิชา ราเชล (เกิด 1965)  และ แคลร์ หลุยส์ (เกิด 1971) พ่อของเขา , เอียนเกิดในแบลร์มอร์ เฮ้าท์ใกล้กับฮันรี่ , อันเบอร์เดียนไชน์ และเสียชีวิตในเมือง ตูลง , ฝรั่งเศส เมื่อวันที่ 8 กันยายน 2010 เอียนเกิดมาพร้อมกับขาที่พิการและถูกรักษาจนมีอาการดีขึ้น , แบลร์มอร์ถูกสร้างขึ้นโดยปู่ทวดของแคเมอรอน , อเล็กซานเดอร์ เก็ดเดด  และได้ค้าขายข้าวในชิคาโก้จนมีทรัพย์สมบัติมากมายก่อนจะกลับไปที่สกอตแลนด์ในคริสต์ทศวรรษ 1880
อ้างอิง
1966
เกาลัด
เกาลัด เป็นไม้ยืนต้นที่อยู่ในสกุล Castanea ที่พบได้ในเขตภูมิอากาศเย็น ซึ่งนิยมเพาะปลูกเป็นพืชเศรษฐกิจเพื่อจำหน่ายเมล็ดในการบริโภค เป็นพืชคนละวงศ์กับเกาลัดไทย (Sterculia monosperma)
สรรพคุณ
เกาลัด มีสรรพคุณบำรุงไต แก้ปวดเมื่อยบริเวณส่วนเอว ขาอ่อนปวกเปียกไม่มีแรง ช่วยเสริมสร้างกล้ามเนื้อกระเพาะอาหารและลำไส้ แต่ผู้ที่มีอาการร้อนใน หรือเป็นโรคไขข้ออักเสบห้ามรับประทานเด็ดขาด เพราะจะทำให้หน้าตาบวม "เกาลัด" หรือเชสนัท (Chestnut) นั้นเป็นพืชประเภทถั่วที่มีคาร์โบไฮเดรตหรือแป้งเป็นส่วนประกอบหลัก ให้ไขมันต่ำ และอุดมด้วยวิตามินบี มีแร่ธาตุโพแทสเซียม และกรดโฟลิก อีกทั้งสรรพคุณของลูกเกาลัดนั้นก็คือสามารถช่วยบำรุงอวัยวะในร่างกาย ได้แก่ บำรุงไต เสริมสร้างกล้ามเนื้อกระเพาะอาหาร ช่วยฟอกเลือด ช่วยบรรเทาอาการช้ำใน และช่วยเพิ่มพลัง ทำให้กล้ามเนื้อมีเรี่ยวมีแรงมากขึ้น รวมทั้งช่วยลดการปวดปัสสาวะบ่อยๆ จึงถือว่าเป็นอาหารที่เหมาะสำหรับผู้สูงอายุ ส่วนในตำราจีนนั้น มีการพูดถึงคุณค่าของเกาลัดมาเป็นพันๆปีแล้วว่า เป็นอาหารธาตุอุ่น ช่วยบำรุงไต บำรุงเลือด และช่วยลดอาการปวดข้อได้ด้วย จึงถือเป็นของกินเล่นที่มีคุณค่ามากอีกอย่างหนึ่ง แม้ในเมืองไทยจะมีราคาสูงไปสักหน่อยก็ตาม เกาลัดคั่วในเม็ดทราย เกาลัดคั่วที่เห็นกันมาก ๆ มักจะมีเม็ดสีดำเล็ก ๆ คั่วรวมอยู่ด้วย บางคนอาจจะคิดว่าเป็นเมล็ดกาแฟจริง ๆ แต่ความจริงแล้วไม่ใช่ เม็ดสีดำเล็ก ๆ นั้น คือ เม็ดทรายขนาดประมาณ 3-5 มิลลิเมตร เป็นทรายที่ใช้ในการก่อสร้าง หรือที่เห็นตามตู้ปลาสีออกน้ำตาล พ่อค้าหรือแม่ค้าจะนำเอาทรายแห้งใส่ลงไปในกระบะใบใหญ่ พอทรายร้อนระอุได้ที่จนเป็นสีดำ ก็จะนำเอาลูกเกาลัดใส่ลงไป บางร้านเติมน้ำตาลทรายคั่วรวมกันให้ได้รสหวาน บางร้านเพิ่มกลิ่นหอมด้วยการใส่เมล็ดกาแฟคั่วรวมไปเหตุผลที่ต้องใช้เม็ดทรายเพราะเม็ดทรายช่วยเก็บความร้อนไว้ได้นาน ซึ่งดีสำหรับการทำให้เกาลัดสุกถึงเนื้อผลด้านใน และหากสังเกตกันดี ๆ เนื้อผลของเกาลัดนั้นจะไม่ติดกับเปลือก ดังนั้นการใช้ทรายที่ร้อนระอุตลอดเวลาจะช่วยให้เนื้อเกาลัด ค่อย ๆ สุก แต่ต้องหมั่นคนเพื่อไม่ให้เกาลัดไหม้ ซึ่งจะคั่วกันนาน 30-40 นาที เม็ดทรายนั้นใช้ได้นานกว่า 1 เดือน เรียกว่าคั่วเกาลัดได้หลายกระทะ จนทรายที่เป็นเม็ดเริ่มป่นเป็นผง แล้วจึงจะเปลี่ยนไปใช้เม็ดทรายชุดใหม่ต่อไปนี้ก็เข้าใจใหม่ว่า เกาลัดนั้นคั่วในทราย ไม่ใช่เมล็ดกาแฟอย่างที่เข้าใจกัน.
สายพันธุ์
เกาลัดเป็นพืชสายพันธุ์เดียวกันโอ๊กและบีช ซึ่งจะมีสายพันธุ์หลัก 4 สายพันธุ์ คือ เกาลัดหวาน, เกาลัดจีน, เกาลัดญี่ปุ่น และ เกาลัดอเมริกา
สถานที่ในแฮร์รี่ พอตเตอร์
รายชื่อสถานที่ที่ปรากฏในวรรณกรรมเยาวชน เรื่อง แฮร์รี่ พอตเตอร์
บ้านเลขที่ 4 ซอยพรีเว็ต
ตั้งอยู่ในเขตลิตเติ้ลวิงจิง (ไม่มีอยู่จริง) ชานกรุงลอนดอน เป็นบ้านของครอบครัวเดอร์สลีย์ ที่เป็นมักเกิ้ลที่คอยเลี้ยงดูแฮร์รี่ เป็นครอบครัวที่เกลียดเวทมนตร์ ป้าเพ็ตทูเนีย พี่สาวของแม่แฮร์รี่ ก็เกลียดเวทมนตร์เช่นกัน พวกเขาทำทุกวิถีทางไม่ให้แฮร์รี่ได้รับรู้ข่าวคราวต่าง ๆ ของโลกเวทมนตร์เลย และสถานที่นี้เป็นสถานที่แรกที่ปรากฏในเรื่อง โดยอยู่ในบรรทัดแรกของ แฮร์รี่ พอตเตอร์กับศิลาอาถรรพ์
บ้านโพรงกระต่าย
บ้านของครอบครัววีสลีย์ ซึ่งดูเหมือนบ้านธรรมดาของคนจนและดูเหมือนจะพังได้ตลอด ตั้งอยู่ในหมู่บ้านอัตเทอรี่ เซนต์ แคทช์โพล ในแฮร์รี่ พอตเตอร์กับห้องแห่งความลับ ได้บรรยายลักษณะของบ้านหลังนี้ไว้ว่า "สิ่งที่แฮร์รี่เห็นดูเหมือนกับว่า เดิมบ้านนี้เคยเป็นโรงเลี้ยงหมูขนาดใหญ่ที่สร้างด้วยหินมาก่อน แต่ได้ต่อเติมห้องเข้าไปตรงนั้นตรงนี้จนกลายเป็นบ้านสูงหลายชั้น และมันโย้เย้บิดเบี้ยวเสียจนดูราวกับว่ามันตั้งอยู่ได้ด้วยเวทมนตร์ (ซึ่งมันก็อาจจะเป็นจริงอย่างนั้น แฮร์รี่บอกตัวเอง) มีปล่องไฟสี่หรือห้าปล่องตั้งอยู่บนหลังคาสีแดง ป้ายที่เอียงไปข้างหนึ่งปักอยู่บนพื้นดินใกล้ๆทางเข้า เขียนว่า 'บ้านโพรงกระต่าย' ที่หน้าประตูบ้านมีรองเท้าบู๊ตกันน้ำและหม้อใหญ่ขึ้นสนิมจับเขรอะวางกองกันไว้ ไก่สีน้ำตาลอ้วนๆหลายตัวเดินคุ้ยเขี่ยหาอาหารอยู่ในลาน"
ในตอน แฮร์รี่ พอตเตอร์กับเครื่องรางยมทูต บ้านหลังนี้ได้ถูกใช้เป็นกองบัญชาการภาคีนกฟินิกซ์แทนบ้านเลขที่ 12 กริมโมลด์เพลซ ที่ถูกพบเจอ โดยผู้เสพความตาย แต่บ้านหลังนี้เล็กกว่ามาก และเคยถูกผู้เสพความตายทำลายมาแล้วครั้งหนึ่ง
บ้านเลขที่ 12 กริมโมลด์เพลซ
อยู่ในกรุงลอนดอน เป็นกองบัญชาการใหญ่ของภาคีนกฟีนิกซ์ แต่เดิมเป็นบ้านของตระกูลแบล็ก แต่เมื่อไม่มีใครอยู่มาหลายสิบปี จึงรกร้างและสกปรกอย่างมาก ซึ่งคราวหลังซีเรียสก็เสนอใช้บ้านนี้เป็นกองบัญชาการของภาคี เป็นสถานที่ที่มีการป้องกันอย่างแน่นหนา และในบ้านหลังนี้ยังมีเอลฟ์ประจำบ้าน ชื่อ ครีเชอร์ อาศัยอยู่ด้วย หลังจากซีเรียสตายบ้านนี้จึงตกเป็นของแฮร์รี่ แต่ต่อมาบ้านหลังนี้ถูกผู้เสพความตายค้นพบและไม่สามารถเป็นกองบัญชาการได้อีกต่อไป
บ้านริดเดิ้ล
ใน แฮร์รี่ พอตเตอร์กับถ้วยอัคนี บ้านหลังนี้ปรากฏในนิมิตของแฮร์รี่ว่าเป็นที่ซ่อนตัวของลอร์ดโวลเดอร์มอร์ หางหนอน และนากินี
บ้านตระกูลก๊อนท์
บ้านของเหล่าทายาทของซัลลาซาร์ สลิธีริน ซึ่งมีนามสกุลว่าก๊อนท์ เป็นบ้านของแม่โวลเดอมอร์ อยู่รอบนอกของหมู่บ้านลิตเติ้ลแฮงเกิลตัน
กระท่อมเปลือกหอย
ตั้งอยู่รอบนอกของทินเวิร์ท เป็นบ้านของบิลและเฟลอร์ ซึ่งอาศัยอยู่ภายหลังการแต่งงานของพวกเขาทั้งสองและยังเป็นสถานที่ที่ด๊อบบี้ (เอลฟ์ประจำบ้าน) พาแฮรี่มาซ่อนตัวหลังจากหนีมาจากคฤหาสน์มัลฟอย ซึ่งเหตุการณ์นี้ทำให้ด๊อบบี้ตายและแฮรี่ก็ทำการฝังร่างของด๊อบบี้ไว้ที่นี่ด้วยตัวของเขาเอง
คฤหาสถ์มัลฟอย
คฤหาสถ์หลังใหญ่ของตระกูลมัลฟอย ในตอน แฮร์รี่ พอตเตอร์กับเครื่องรางยมทูต ลอร์ดโวลเดอร์มอร์ได้เลือกใช้เป็นสถานที่ประชุมในการวางแผนในการครอบครองโลกผู้วิเศษ ในภาคเดียวกันนี้ แฮร์รี่ รอน และเฮอร์ไมโอนี่ถูกจับตัวมา ชั้นใต้ดินมีคุกซึ่งใช้เป็นสถานที่คุมขัง แฮร์รี่, รอน, ลูน่า, ดีน, กริ๊บฮุกและโอลิแวนเดอร์ ซึ่งสุดท้ายทุกคนสามารถหลบหนีไปได้ด้วยความช่วยเหลือของด็อบบี้
ฮอกวอตส์
มีชื่อเต็มว่า "โรงเรียนคาถาพ่อมดแม่มดและเวทมนตร์ศาสตร์ฮอกวอตส์" เป็นโรงเรียนสอนเวทมนตร์เพียงแห่งเดียวในประเทศอังกฤษ คือ ฮอกวอตส์ สถานะของโรงเรียนนั้นไม่ได้บรรยายไว้เด่นชัดนัก แต่ฮอกวอตส์เป็นโรงเรียนประจำ โดยนักเรียนมีอายุระหว่าง 11-18 ปี มีการสอบไล่ปีละหนึ่งครั้ง และมีการสอบวัดความสามารถเมื่อจบชั้นปีที่ห้าและเจ็ด เคยเป็นสถานที่ศึกษาของอัลบัส ดัมเบิลดอร์ และโวลเดอมอร์ ฮอกวอตส์สามารถเห็นได้แค่พ่อมดแม่มดเท่านั้น เมื่อมีมักเกิล (ผู้ที่ไม่มีเวทมนตร์) เดินผ่านจะเห็นฮอกวอตส์เป็นเพียงซากปรักหักพัง และมีข้อความกำกับไว้ว่าอันตรายห้ามเข้า
ชานชาลาที่เก้าเศษสามส่วนสี่
เป็นชานชาลาที่อยู่ระหว่างชานชาลาที่เก้าและสิบของสถานีรถไฟคิงส์ครอส ทางเข้าของชานชาลาที่เก้าเศษสามส่วนสี่คือเดินผ่านกำแพงหรือแผงกั้นระหว่างชานชาลาที่เก้าและสิบของสถานีรถไฟคิงส์ครอสไป เมื่อเดินผ่านก็จะพบกับรถด่วนสายฮอกวอร์ตซึ่งมีสีแดงจอดรอ รถด่วนสายฮอกวอร์ตจะออกจากสถานีเวลา 11.00 น. ของวันเปิดภาคเรียน
สถาบันสอนเวทมนตร์ศาสตร์เดิร์มสแตรงก์
เป็นสถาบันที่รับแต่เลือดบริสุทธิ์เข้าเรียน ในหนังสือบอกว่าเป็นโรงเรียนสหศึกษา มีทั้งนักเรียนหญิงและชาย แต่ในหนังปรับให้เป็นโรงเรียนชายล้วนแทน มีปราสาทสูง 4 ชั้น ที่นี่จะไม่จุดไฟถ้าไม่เกี่ยวกับการเรียน คาดว่าตั้งอยู่แถวไซบีเรียหรือบัลแกเรียหรือทางเหนือของยุโรป เป็นโรงเรียนเก่าของพ่อมดกรินเดลวัลด์ เป็นโรงเรียน 1 ใน 3 โรงเรียนเวทมนตร์ที่แข่งขันเวทไตรภาคี อาจารย์ใหญ่คือ อีกอร์ คาคารอฟ เป็นโรงเรียนที่สนับสนุนศาสตร์มืด ถูกกล่าวถึงครั้งแรกใน แฮร์รี่ พอตเตอร์กับถ้วยอัคนี
โบซ์บาตง
วิทยาลัยโบซ์บาตงนั้น เป็นโรงเรียนเวทมนตร์ในฝรั่งเศส สันนิษฐานว่าตั้งอยู่ทางตอนใต้ใกล้กับทะเลเมดิเตอร์เรเนียน มีอาจารย์ใหญ่คือโอแลมป์ มักซีม โบซ์บาตงแตกต่างจากฮอกวอตส์กับเดิร์มสแตรงก์ตรงที่ ฮอกวอตส์กับเดิร์มสแตรงก์เป็นปราสาท แต่โบซ์บาตงเป็นพระราชวังมีลักษณะหรูหราอลังการ ในหนังสือบอกว่าเป็นโรงเรียนสหศึกษาแต่ในภาพยนตร์นั้นปรับให้เป็นโรงเรียนหญิงล้วน และรับนักเรียนทุกสายเลือด ที่โบซ์บาตงจะสอบ ว.พ.ร.ส. ในปีที่หก
ธนาคารกริงก็อตส์
ธนาคารกริงก็อตส์ เป็นธนาคารที่ปรากฏในเรื่อง แฮร์รี่ พอตเตอร์ เป็นธนาคารของพ่อมดแม่มด บริหารจัดการโดยกลุ่มก๊อบลิน อาคารเป็นหินอ่อนสีขาว ตั้งอยู่ในตรอกไดแอกอน ใกล้กับทางเข้าตรอกน๊อกเทิร์น โถงทางเข้าตกแต่งด้วยสีเงินและเคาท์เตอร์ตั้งเรียงราย
เหล่าผู้วิเศษนิยมเก็บเงินของพวกเขาไว้ที่ธนาคารแห่งนี้เพราะเป็นธนาคารที่น่าเชื่อถือที่สุด แฮกริดกล่าวกับแฮร์รี่ในแฮร์รี่ พอตเตอร์กับศิลาอาถรรพ์ว่า "สถานที่ที่ปลอดภัยที่สุดที่จะเก็บของล้ำค่าไว้คือที่ธนาคารกริงกอตส์และฮอกวอตส์" พ่อแม่ของแฮร์รี่เองก็ฝากเงินไว้ที่นี่ รวมถึงศิลาอาถรรพ์เองก็เคยถูกเก็บอยู่ที่นี่เช่นกัน ซึ่งคาดว่าเก็บในห้องที่เจ็ดร้อยสิบสาม ต้องให้ก๊อบลินเป็นผู้เปิด
ภายในตัวอาคารของธนาคารกริงกอตส์ โถงทางเข้าตกแต่งด้วยสีเงินและมีเคาน์เตอร์ตั้งเรียงรายอยู่ 2 ข้างทาง ธนาคารกริงกอตส์จะแบ่งตู้นิรภัยเป็นหมายเลขต่าง ๆ โดยจะแบ่งระบบการรักษาความปลอดภัยแตกต่างกันไปตามระดับความสำคัญ อาทิเช่น ห้องนิรภัยของฮอกวอตส์ เป็นหมายเลข 713 ที่เคยเก็บรักษาศิลาอาถรรพ์ไว้ ประตูจะเปิดต่อเมื่อ ก็อบลินเป็นผู้ปลดล็อกกุญแจด้วยตนเอง ซึ่งถ้าเป็นเพียงเหรียญทองเกลเลียน ใช้เพียงกุญแจดอกเดียวก็สามารถปลดล็อกตู้นิรภัยได้
ห้องใต้ดินด้านล่างของกริงกอตส์ มีความลึกประมาณหลักร้อยกิโลเมตร พาหนะที่ใช้ในการเดินทางไปยังตู้นิรภัยคือ รถโบกี้ขนาดเล็กที่วิ่งไปตามรางด้วยความเร็วสูง จะปรากฏเมื่อก็อบลินผิวปาก ตามทางที่จะไปยังตู้นิรภัยต่างๆ เต็มไปด้วยหินขรุขระมากมาย ชั้นใต้ดินของกริงกอตส์ มีระบบรักษาความปลอดภัยที่หนาแน่นมากมาย อาทิเช่น เวทมนตร์ที่ใช้ในการปลอมแปลงร่างกายจะถูกลบล้างทันที ที่ก้าวเข้าไปในชั้นใต้ดิน, เมื่อสัมผัสถูกสิ่งของชิ้นใดชิ้นหนึ่งในห้องนิรภัย สมบัติชิ้นนั้นจะเพิ่มจำนวนขึ้นไปเรื่อย ๆ
ตรอกไดแอกอน
เป็นที่จับจ่ายซื้อของของพ่อมดแม่มดและนักเรียนฮอกวอตส์ โดยวิธีที่จะไปได้คือ เคาะอิฐด้านหลังร้านหม้อใหญ่รั่ว และใช้ผงฟลู
ร้านไม้กายสิทธิ์โอลิแวนเดอร์
ร้านขายไม้กายสิทธิ์ เจ้าของร้านชื่อนายโอลิแวนเดอร์ เป็นร้านขายไม้กายสิทธิ์ที่มีอยู่แห่งเดียวในอังกฤษ
ร้านเสื้อคลุมสำหรับทุกโอกาสของมาดามมัลกิ้น
ร้านขายเสื้อผ้า นักเรียนฮอกวอตส์ซื้อเสื้อคลุมจากร้านนี้
ร้านเกมกลวิเศษวิสลีย์
เป็นชื่อร้านของฝาแฝดวีสลีย์ เฟร็ดและจอร์จ ตั้งอยู่ที่ตรอกไดแอกอน ในเรื่องแฮร์รี่ พอตเตอร์ ซึ่งฝาแฝดวีสลีย์นั้น ได้เงินทุนตั้งร้านมาจากแฮร์รี่ในภาคที่ 4 ซึ่งเป็นรางวัลจากการประลองเวทไตรภาคี จำนวน 1,000 เกลเลียน หลังจากเปิดร้านได้ไม่นาน ฝาแฝดก็มีใบสั่งสินค้ายาวเป็นขบวนจากลูกค้า โดยพวกเค้าเร่งผลิตสินค้าออกจำหน่ายในช่วงหน้าร้อนปีที่ 4 ของแฮร์รี่ ที่เขามาพักที่บ้านโพรงกระต่าย โดยครั้งหนึ่งที่นางวิสลีย์ไปทำความสะอาดห้องของฝาแฝด และเจอใบสั่งของเข้า นางจึงเอาใบเผาทิ้งทั้งหมด และสั่งห้ามฝาแฝดรับใบสั่งของ แต่พวกเขาก็ยังดำเนินการต่อไป จนมีรายได้เป็นกอบเป็นกำ หลังจากปีที่ 5 ของแฮร์รี่ ที่ฝาแฝดได้หนีออกไปสู่อิสรภาพ ก็ได้บังเกิด 'ร้านเกมกลวิเศษวิสลีย์' ขึ้น ภายในตรอกไดแอกอน ผ่านไป 1 ปี นางวีสลีย์ทำใจได้ และพาเด็ก ๆ มาซื้อของที่ร้านของฝาแฝด แต่แฮร์รี่ถึงขั้นประหลาดใจ เมื่อฝาแฝดหลายเป็นทำนองเจ้าสัว มีคนพนักงานร้านมากมาย และมีผู้คนมาจับจ่ายใช้สอยกันมากล้นหลาม แต่ในภาคที่ 7 ร้านรวงเกือบทุกร้านในตรอกไดแอกอน เป็นอันต้องปิดไป รวมทั้งร้านของฝาแฝด เนื่องจากระบอบการปกครองโดยพวกที่เรียกตนเองว่า เลือดบริสุทธิ์ หรือพวกผู้เสพความตาย นั่นเอง แต่หลังจากที่แฮร์รี่เอาชนะลอร์ดโวลเดอมอร์ได้ในสงครามฮอกวอตส์ ทุกอย่างก็กลับคืนสู่สภาวะปกติ แต่ว่าเฟร็ดได้เสียชีวิตลงในสงครามฮอกวอตส์ ทำให้จอร์จได้เป็นเจ้าของร้านแต่เพียงคนเดียวเท่านั้น
ร้านขายของตลกของเฟร็ดและจอร์จ ได้เงินจากแฮร์รี่ที่ชนะการประลองเวทไตรภาคีมาสร้างเป็นร้าน ซึ่งเป็นกิจการที่ขายดีมาก แต่ในภาคที่ 5 ถูกอัมบริดจ์สั่งงด แต่ทั้งสองก็ยังขายแบบเงียบ ๆ
เป็นร้านสำหรับขายของตลก และของที่แกล้งคนได้ เช่น ระเบิดนกต่อ กล่องอาหารว่างเลี่ยงงาน ตังเมเลือดกำเดา ยาอมทำให้อ้วก หูยาวยืด ไม้กายสิทธิ์รสชะเอม เป็นต้น
ร้านนกฮูกอายล็อป
ร้านขายนกฮูกที่มีนกฮูกหลายพันธุ์ ซึ่งพ่อมดและแม่มดจากทุกที่มาซื้อเพราะจำเป็นต่อการสื่อสารและติดต่อกับพ่อมดแม่มดคนอื่น ๆ และยังสามารถรับและส่งสิ่งของต่าง ๆ ให้พ่อมดและแม่มด
ร้านขายยา
ร้านขายเครื่องยามากมาย และเครื่องยาสำหรับพ่อมดและแม่มดต่าง ๆ ใช้ในการปรุงยาและในการสอนวิชาต่าง ๆ
ร้านตัวบรรจงและหยดหมึก
ร้านขายหนังสือ สำหรับซื้อหนังสือเรียนมากมาย
ร้านขายอุปกรณ์ควิชดิช
ขายไม้กวาดและอุปกรณ์ควิดดิชชั้นเยี่ยมมากมาย อาทิเช่น ไม้กวาดไฟร์โบลต์ เสื้อคลุมควิดดิช
ตรอกนอกเทิร์น
ต่างกับตรอกไดแอกอนที่นี่จะขายแต่ของที่เป็นศาสตร์มืด และพวกที่เป็นยิ่งกว่าพ่อมดและแม่มด(ผู้เสพความตาย)
บอร์เจ็นและเบิร์กส์
ขายของที่ชั่วร้ายมากมาย มัลฟอยซื้อสร้อยโอปอลต้องสาปจากร้านนี้ และยังมีตู้อันตรธานอยู่ด้วย
หมู่บ้านฮอกส์มี้ด
เป็นหมู่บ้านแห่งเดียวในอังกฤษที่มีประชากรพ่อมดแม่มด โดยไม่มีมักเกิ้ลอาศัยอยู่เลย
ร้านไม้กวาดสามอัน
ร้านของมาดามโรสเมอร์ทาซึ่งร้านนี้แน่นไปด้วยผู้คนมากมายตลอดปี ซึ่งขายเครื่องดื่มมากมาย
ร้านฮันนี่ดุกส์
ร้านขายขนมหวานยอดฮิตที่รวบรวมไว้ทุกอย่าง
ร้านหัวหมู
ร้านของอะเบอฟอร์ธ ดัมเบิลดอร์ น้องชายของอัลบัส ดัมเบิลดอร์
ร้านซองโก้
ร้านขายของตลกอีกแห่ง เป็นร้านโปรดของเฟร็ดกับจอร์จ
มาดามฟุตตี้ฟุต
ร้านน้ำชาที่หนุ่ม ๆ สาว ๆ มักมาเที่ยวกินน้ำชากันที่นี่
สคริเวนชาร์พ
ร้านขายปากกาขนนก เฮอร์ไมโอนี่ซื้อปากกาขนนกที่นี่
เดอร์วิสและแบงจ์
ร้านขายและซ่อมแซมอุปกรณ์เวทมนตร์
เพิงโหยหวน
ได้ชื่อว่าเป็นบ้านผีที่ดุที่สุดในอังกฤษ เพราะมีเสียงร้องทุกเดือน แต่ที่จริงแล้วเป็นเสียงของลูปินที่เป็นมนุษย์หมาป่า (จันทร์เจ้า)
ป่าต้องห้าม
เป็นสถานที่ต้องห้ามสำหรับนักเรียน ยกเว้นในการเรียนการดูแลสัตว์วิเศษ และการกักบริเวณ มีสิ่งมีชีวิตหลายชนิดอาศัยอยู่ เช่น เซ็นทอร์ มนุษย์หมาป่า แมงมุมอะโครแมนทูลา โทรลล์ ยูนิคอร์น เธสตรอล และยักษ์
คุกอัซคาบัน
คุกที่คุมขังนักโทษที่ชั่วร้ายและทำความผิดไว้ มีผู้คุมคุกคือผู้คุมวิญญาณ ที่เป็นสิ่งมีชีวิตต่ำช้ามาก พวกมันจะดูดความสุขของคนคนนั้นออกไป จนคนคนนั้นไม่เหลืออะไรนอกจากความสิ้นหวัง และจะดูดวิญญาณในที่สุด
กระทรวงเวทมนตร์
กระทรวงของพ่อมดในประเทศอังกฤษ มีหน้าที่ในการปกปิดเวทมนตร์ไว้จากพวกมักเกิ้ล รวบรวมกองต่าง ๆ เอาไว้ สถานที่ถูกซ่อนไว้ใต้ดิน มีอยู่ทั้งหมด 10 ชั้น ที่นี่ยังรวมไปถึงกองปริศนา สำนักงานมือปราบมารและสำนักงานของรัฐมนตรีอีกด้วย
โรงพยาบาลวิเศษเซนต์มังโกเพื่อผู้ป่วยและบาดเจ็บ
โรงพยาบาลผู้วิเศษที่รวบรวมแผนกรักษาต่าง ๆ ไว้ มันถูกซ่อนอยู่ในห้างสรรพสินค้าแห่งหนึ่ง ซึ่งร้างไปแล้วในกรุงลอนดอน
ก๊อดดริกส์โฮลโล่
ก็อดดริกส์โฮลโล่ เป็นสถานที่ที่อาศัยของหมู่ผู้วิเศษ เป็นสถานที่ที่ครอบครัวดัมเบิลดอร์อาศัยอยู่ และเป็นสถานที่ที่แฮร์รี่ พอตเตอร์เกิด อีกทั้งก็อดดริกโฮลโล่ยังเป็นสถานที่ที่ลอร์ดโวลเดอมอร์สูญเสียพลังอำนาจโดยการพยายามฆ่าแฮร์รี่ด้วยคำสาปพิฆาต แต่ไม่เป็นผลสำเร็จ และก็อดดริกส์โฮลโลว์ยังเป็นสถานที่ที่เสียชีวิตของครอบครัวพอตเตอร์
เกาะเซาตูแม
เซาตูแม เป็นเกาะที่ใหญ่ที่สุดในประเทศเซาตูแมอีปริงซีป ตั้งอยู่ในมหาสมุทรแอตแลนติก มีพื้นที่ 854 ตารางกิโลเมตร เป็นที่ตั้งของเมืองเซาตูแม เมืองหลวงของประเทศ
กากบาท
กากบาท หมายถึงเส้นทแยง หรือเส้นตรงสองเส้นแสดงจุดตัดในช่องทำเครื่องหมาย หรือในบริเวณที่กำหนดให้ทำเครื่องหมาย การกำหนดโดยศัพท์ทางพจนานุกรมภาษาไทย ว่า ตีนกา เป็นอย่างเครื่องหมาย บวก (+) อธิบายศัพท์ว่า ใช้ประกอบการเขียน ใช้แสดงเสียงสูงชั้นจัตวา แต่โดยความหมายทั่วไปแล้ว หมายถึงการขีดกาเส้นทแยงภายในช่องเครื่องหมายหรือบริเวณที่กำหนด เพื่อให้ทราบ หรือกระทำไว้เพื่อเป็นการเพิ่มจุดสังเกต เพื่อให้ทราบข้อผิดพลาด หรือข้อสังเกตสำหรับ ข้อ บท หรือตอนที่เป็นไปสำหรับความเฉพาะเจาะจง เฉพาะข้อที่อยู่ในนัยที่พิเศษ
พาตาโกไททัน
พาตาโกไททัน (อังกฤษ: Patagotitan) (ชื่อวิทยาศาสตร์: Patagotitan mayorum) เป็นไดโนเสาร์ซอโรพอด ถูกค้นพบในปี 2013 แต่มันเพิ่งถูกตั้งชื่อในปี 2017 โดยมันได้ครองตำแหน่งไดโนเสาร์ที่ใหญ่ที่สุดแทนอาร์เจนติโนซอรัส มันมีชีวิตอยู่ในอเมริกาใต้ เมื่อราว 101 ล้านปีก่อน
ฝากใจไปถึงเธอ
ฝากใจไปถึงเธอ เป็นการ์ตูนรักโรแมนติก เขียนโดย คารุโฮะ ชิอินะ ได้รับการตีพิมพ์โดย ชูเอชะ ในนิตยสาร Bessatsu Margaret ตั้งแต่ปี 2548 และรวมเล่มครั้งแรก ในเดือน กันยายน 2553 ในปี 2008 ได้รับรางวัล การ์ตูนญี่ปุ่นแนวโชโจะยอดเยี่ยมประจำปีครั้งที่ 32 ใน Kodansha Manga Award และยังถูกเสนอชื่อสำหรับ Manga Taishō Award ในปี 2551, คิมิ นิ โทโดเกะ ได้ถูกนำมาฉายทางญี่ปุ่นในเดือน ตุลาคม 2552 โดยมี Production I.G เป็นผู้ผลิต ภาคสองของอนิเมะได้ประกาศในนิตยสาร Betsuma Magazine และตอนนี้กำลังออกอากาศภายในประเทศญี่ปุ่นเมื่อเดือน มกราคม 2554 และสำหรับภาคคนแสดงได้เปิดตัวในปี 2553 นำแสดงโดย Mikako Tabe และ Haruma Mi ura
เนื้อเรื่อง
คุโรนุมะ ซาวาโกะ ถูกเรียกว่า ซาดาโกะ จากเพื่อนร่วมห้องของเธอ เนื่องจากความคล้ายคลึงกันกับตัวละครในเรื่องเดอะริงส์ ซึ่งซาวาโกะ ถูกคนรอบข้างหวาดกลัวและเข้าใจผิดมาตลอด เนื่องจาก รูปลักษณ์ภายนอกที่ดูน่ากลัวของเธอ มีข่าวลือว่าซาวาโกะมีพลังสัมผัสวิญญาณแก่กล้าและสามารถสาปแช่งผู้คนได้ จริง ๆ แล้ว รูปลักษณ์ภายในของเธอต่างจากภายนอกมาก เพราะเธอเป็นคนอ่อนหวานและขี้อาย ซ้ำเธอยังต้องการเป็นเพื่อนกับทุก ๆ คน เมื่อเด็กหนุ่มยอดนิยมอย่าง คาเสะฮายะ ได้เข้ามาพูดคุยกับเธออย่างเป็นธรรมชาติ ไม่หวาดกลัวเธอ ทุกสิ่งทุกอย่างของเธอได้เปลี่ยนไป เธอพบว่าเหมือนเธอได้เริ่มต้นชีวิตอยู่ในโลกใหม่ที่สดใส พยายามที่จะผูกมิตรกับผู้คนและพูดคุยกับคนมากขึ้น หลังจากนั้นเธอก็มี คาเสะฮายะ เป็นต้นแบบ เธออยากเป็นเหมือน คาเสะฮายะ ที่พูดคุยกับทุกคนได้อย่างเป็นธรรมชาติและสดใสร่าเริง ในขณะเดียวกันความรักของทั้งสองก็กำลังเพิ่มพูนขึ้นอย่างช้า ๆ
เจ้าจอมมารดาวาด ในรัชกาลที่ 5
อสัญกรรม
เจ้าจอมมารดาวาดป่วยเรื้อรังมานาน ถึงแก่อสัญกรรมเมื่อวันที่ 20 สิงหาคม พ.ศ. 2461 เวลาเที่ยงคืน ณ ตำหนักในวังของพระเจ้าบรมวงศ์เธอ กรมพระกำแพงเพชรอัครโยธิน (ขณะยังดำรงพระยศเป็นพระเจ้าน้องยาเธอ กรมขุน) สิริอายุได้ 59 ปี วันต่อมา เวลา 17.00 น. สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จมาประทานน้ำหลวงอาบศพ เจ้าพนักงานนำศพลงลองใน ตั้งบนชั้นรอง 2 ชั้น ประกอบโกศแปดเหลี่ยม ตั้งฉัตรเบญจา พระพิธีธรรมสวดพระอภิธรรม 1 เดือน
วอลเลย์บอลชายเนชันส์ลีก 2021
วอลเลย์บอลชายเนชันส์ลีก 2021 (2021 FIVB Volleyball Men's Nations League) เป็นการแข่งขันครั้งที่ 3 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี ในปีนี้เดิมมีกำหนดเริ่มแข่งขันเร็วกว่าครั้งก่อนหน้าเนื่องจากกีฬาโอลิมปิกฤดูร้อน 2020 ในเดือนกรกฎาคม การแข่งขันรอบแรกมีกำหนดจัดขึ้นห้าสัปดาห์ระหว่างวันที่ 28 พฤษภาคม ถึง 23 มิถุนายน ค.ศ. 2021 และรอบสุดท้ายมีกำหนดจัดขึ้นระหว่างวันที่ 26 ถึง 27 มิถุนายน ค.ศ. 2021
รูปแบบการแข่งขัน
โดย 16 ทีมที่เข้าร่วมจะแข่งขันในรูปแบบพบกันหมด ทุกทีมต้องเล่น 3 นัดในแต่ละสัปดาห์และแข่งขัน 5 สัปดาห์ทั้งหมด 120 นัด เมื่อจบการแข่งขัน 4 อันดับแรกจากรอบแรกจะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ในปีนี้จะไม่มีการตกชั้นเนื่องจากการยกเลิกแชลเลนเจอร์คัพ 2021
ในครั้งนี้ 4 ทีมที่ดีที่สุดในรอบแรกจะผ่านเข้ารอบรองชนะเลิศ ซึ่งรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
กิมย้ง
กิมย้ง (10 มีนาคม ค.ศ. 1924 – 30 ตุลาคม ค.ศ. 2018) หรือชื่อจริง จา เหลียงยง  เป็นนักเขียนนิยายกำลังภายในที่ได้รับความนิยมมาก มักเขียนนิยายโดยแฝงเนื้อหาทางการเมืองบางอย่างไว้ โดยเฉพาะการวิจารณ์ระบบกษัตริย์ พรรคคอมมิวนิสต์ และลัทธิเชื้อชาติฮั่นเป็นใหญ่
กิมย้งมีหนังสือพิมพ์เป็นของตัวเองและดูแลกิจการหนังสือพิมพ์ ชื่อ หมิงเป้า (明報)
ประวัติ
เกิดเมื่อวันที่ 10 มีนาคม ค.ศ. 1924 (ตรงกับ พ.ศ. 2467 ตามปฏิทินไทยในสมัยนั้น) ที่อำเภอไห่หนิง มณฑลเจ้อเจียง แห่งภาคตะวันออกของจีน เป็นบุตรคนที่สองของตระกูลที่มีฐานะ เริ่มอ่านหนังสือตั้งแต่วัยเด็ก เมื่อตอนอายุ 9 ขวบ ก็อ่านทั้งนิยายของจีนทั้งหมด และนิยายแปลของต่างประเทศ ในวัยเยาว์ได้อ่านวรรณกรรมคลาสสิกทั้ง 4 เรื่องของจีน ได้แก่ สามก๊ก (三国演义) ซ้องกั๋ง (水浒传) ไซอิ๋ว (西游记) และความฝันในหอแดง (红楼梦)
เริ่มศึกษาในปี ค.ศ. 1929 ที่โรงเรียนเจียเซียง ไห่หนิง (嘉兴海宁小学) มณฑลเจ้อเจียง, ปี ค.ศ. 1944 เข้าเรียนในภาควิชาภาษาต่างประเทศที่มหาวิทยาลัยการเมืองแห่งรัฐบาลกลาง (國立中央政治大學) ต่อมาปี ค.ศ. 1946 ได้ย้ายมาเรียนที่ภาควิชากฎหมาย มหาวิทยาลัยตงอู๋ (東吳大學) แห่งเซี่ยงไฮ้ เอกกฎหมายระหว่างประเทศ ในปี ค.ศ. 2005 ได้รับปริญญาดุษฎีบัณฑิตกิตติมศักดิ์จากมหาวิทยาลัยเคมบริดจ์ และ ศึกษาปริญญาเอกในภาควิชาการศึกษาตะวันออก เอกประวัติศาสตร์จีนที่ เซนต์จอห์นคอลเลจ มหาวิทยาลัยเคมบริดจ์ ในปี ค.ศ. 2013 ได้รับปริญญาดุษฎีบัณฑิตทางด้านวรรณคดีจีนจากมหาวิทยาลัยปักกิ่ง (北京大學)
กิมย้งเสียชีวิตวันที่ 30 ตุลาคม พ.ศ. 2561 อายุรวม 94 ปี 7 เดือน 20 วัน
ผลงาน
กิมย้ง หรือ จาเหลียงย้ง ได้สร้างผลงานจำนวน 15 เรื่อง โดยทั้งหมดที่กิมย้งเขียนล้วนเป็นนิยายกำลังภายใน เป็นเรื่องยาว 12 เรื่อง เรื่องขนาดกลาง 2 เรื่อง และ เรื่องสั้น 1 เรื่อง อันได้แก่
** = ตีพิมพ์ในชุดเรื่องสั้น เทพธิดาม้าขาว (ชุดเรื่องสั้น กระบี่นางพญา)
แอสตันมาร์ติน แวนเทจ (2005)
แอสตันมาร์ติน วี8 แวนเทจ (Aston Martin V8 Vantage) และ แอสตันมาร์ติน วี12 แวนเทจ (Aston Martin V12 Vantage) เป็นรถยนต์นั่งสมรรถนะสูง เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติ อังกฤษ แอสตันมาร์ติน ผลิตตั้งแต่ปี ค.ศ. 2005 - ปัจจุบัน ได้รับการออกแบบโดย เฮนริก ฟิสเกอร์ (Henrik Fisker) โดยรถแต่ละคันจะถูกผลิตด้วยมือทั้งหมด (Hand-built) ชื่อ "แวนเทจ" สื่อถึงรถสมรรถนะแรงสูงของค่ายแอสตันมาร์ติน ในฐานะรถจีที 2 ประตู (GT) นอกจากนี้ ยังอิงไปถึงชื่อเก่าที่ได้ถูกนำกลับมาใช้ใหม่อีกครั้ง หลังจากยุติการผลิตลง ในปี ค.ศ. 1973 แอสตันมาร์ติน แวนเทจ เน้นเจาะตลาดในกลุ่มเดียวกับรุ่น ปอร์เช่ 911 ซึ่งมีเครื่องยนต์ กำลัง และราคา ใกล้เคียงกัน
Roadster
เปิดตัวครั้งแรกที่งานกรีเตอร์ลอสแอนเจลิสออโตโชว์ ปี ค.ศ. 2006 แอสตันมาร์ติน ก็ได้เปิดตัว "วี8 แวนเทจ โรดสเตอร์" (V8 Vantage Roadster) ซึ่งเป็นรุ่นเสริมสามารถเปิดประทุนได้ ทำให้ตัวรถมีน้ำหนักเพิ่มขึ้นกว่า 200 ปอนด์จากรุ่นเดิม (คูเป) แต่ถึงอย่างไรก็ตาม ในเรื่องของสมรรถนะก็ยังคงรักษาไว้ได้เท่ากับรุ่นปกติ สำหรับตัวหลังคา เป็นหลังคาผ้าใบควบคุมด้วยระบบไฟฟ้าอัตโนมัติ ใช้เวลาพับเปิด-ปิด ในเวลาเพียง 18 วินาที และสามารถกดสั่งการในขณะที่รถใช้ความเร็ว 30 ไมล์/ชม. (50 กม./ชม.) ได้ ตัวเครื่องยนต์คงไว้ที่ 4.3 ลิตร V8 มีกำลัง 380 bhp (283 kW; 385 PS) ที่ 7000 rpm และแรงบิดสูงสุดที่ 302 lb·ft (409 N·m) ที่ 5000 rpm ในเรื่องของสมรรถนะความเร็ว แวนเทจ สามารถทำความเร็วสูงสุดได้ที่ 178 ไมล/ชม. (286 กม./ชม.) และอัตราเร่ง 0-100 กม./ชม. ใช้เวลาเพียง 4.8 วินาทีเท่านั้น สำหรับตัวประตูรถ เป็นชนิด "ประตูปีกหงส์" (Swan wing doors)
N400
ผลิตขึ้นมาเพื่อเฉลิมฉลองบริษัท จากความสำเร็จในการแข่งขันที่สนาม Nürburgring ซึ่งมีระยะทางถึง 1,000 กม. ทางค่าย แอสตันมาร์ติน จึงได้ออกมาเปิดตัว รุ่นจำกัดจำนวน เอน400 ในงานแฟรงเฟิร์ตมอเตอร์โชว์ ปี ค.ศ. 2007 มาพร้อมกับเครื่องยนต์ 4.3 ลิตร V8 ซึ่งสามารถให้กำลังได้ถึง 400 bhp (298 kW; 406 PS) กลายเป็นที่มาของตังเลขรุ่น "400" ภายนอกของ เอน400 จะทาในสีพิเศษ 3 สี คือ สีดำ (Bergwerk Black), สีเงิน (Lightning Silver) และ สีส้ม (Karussell Orange) เอน400 จะถูกออกมาวางจำหน่าย ทั้งแบบคูเป้ และแบบโรสเตอร์ เป็นจำนวนเพียง 240 คันเท่านั้น
V12 Vantage
ในวันที่ 11 ธันวาคม ปี ค.ศ. 2007 ทีมออกแบบจากค่ายแอสตันมาร์ติน ก็ได้เปิดตัว คอนเซปคาร์ต่อจาก "วี8 แวนเทจ" ในชื่อ "วี12 แวนเทจ อาร์เอส" (V12 Vantage RS) แตกต่างจากรุ่น วี8 อย่างเห็นได้ชัดคือ เครื่องยนต์ที่ปรับเพิ่มเป็น V12 ซึ่งให้กำลังถึง 510 hp (380 kW) The power along with the weight of 3704 lb ซึ่งขนาดกำลังที่สูงขึ้นส่งผลให้น้ำหนักรถเพิ่มไปที่ 3,704 pounds (1,680 kg) รถสามารถทำอัตราเร่ง 0-100 กม./ชม. ได้ที่ 4.1 วินาที และความเร็วสูงสุดที่ 190 ไมล์/ชม. (310 กม./ชม.)
ในที่สุด แอสตันมาร์ติน ก็ได้เปิดตัวอย่างเป็นทางการ ในปี ค.ศ. 2009 และใช้ชื่อว่า "V12 Vantage" ซึ่งคาดว่าจะวิ่งบนถนนประมาณ 1,000 คัน และสำหรับรุ่นพิเศษ คาร์บอน แบร็ค (Carbon Black) จะจำหน่ายในสหรัฐเพียงเท่านั้น
ในวันที่ 24 สิงหาคม ปี ค.ศ. 2011 แอสตันมาร์ติน ก็ได้พัฒนา วี12 แวนเทจ เป็น จีที3 (GT3) เพื่อไปแทนที่ แอสตันมาร์ติน ดีบีอาร์เอส9 (Aston Martin DBRS9) ซึ่งคาดว่ารถจะลงสนามแข่งในช่วงต้นปี 2012
V12 Vantage S
ในวันที่ 28 พฤษภาคม ปี ค.ศ. 2013 แอสตันมาร์ติน ก็ได้เปิดตัว วี12 แวนเทจ เอส ซึ่งเป็นรุ่นเสริมต่อจาก วี12 แวนเทจ ธรรมดา ให้มีความเป็นสปอร์ตขึ้น ในรูปแบบของ ซูเปอร์คาร์
วี12 แวนเทจ เอส มาพร้อมกับ เครื่องยนต์ V12 ขนาด 6.0 ลิตรใหม่ ซึ่งเรียกว่า "เอเอ็ม28" (AM28) มีกำลัง 565 hp (421 kW) และแรงบิด ที่ 457 lb·ft (620 N·m) รถขับเคลื่อนด้วยล้อหน้า 2 ล้อ และเกียร์สปอร์ตชิฟต์ III 7 จังหวะ อัตโนมัติ-ธรรมดา (Seven-speed Sportshift III automated manual) ตัวใหม่ ซึ่งมีน้ำหนักกว่า Sportshift III ธรรมดา ถึง 55 ปอนด์ (25 กิโลกรัม)
แวนเทจ เอส สามารถทำความเร็วสูงสุดได้ที่ 205 ไมล์/ชม. (330 กม./ชม.) กลายเป็นรถจากค่าย แอสตันมาร์ติน ที่เร็วที่สุด เท่าที่เคยผลิตมา
ท่าเรือเบอลาวัน
เบอลาวัน (Belawan; 勿老灣, Pe̍h-ōe-jī: mài lau ôan) เป็นอ่าวจอดเรือในเมดัน ประเทศอินโดนีเซีย ตั้งอยู่ที่ชายฝั่งตะวันออกเฉียงเหนือของเกาะสุมาตรา เบอลาวันเป็นเมืองท่านอกเกาะชวาที่คึกคักที่สุดในประเทศอินโดนีเซีย มีอาณาเขตครอบคลุมตำบลทางเหนือสุดในบรรดา 21 ตำบลของเมดัน ซึ่งคิดเป็นเนื้อที่ 29.44 ตารางกิโลเมตร ข้อมูลจากสำมะโน ค.ศ. 2010 พบว่ามีประชากร 95,506 คน
ที่นี่มีเรือโดยสารบริการทุกสัปดาห์ที่ดำเนินการโดยเปิลนีจากเมดันไปยังตันจุงบาไลการีมุน, บาตัม, หมู่เกาะรีเยา และตันจุงปรียก, จาการ์ตา และมีบริการเรือข้ามฟากธรรมดาเชื่อมระหว่างเบอลาวันถึงช่องแคบมะละกาไปที่ปีนัง ประเทศมาเลเซีย บางครั้งมีเรือข้ามฟากเดินทางจากเบอลาวันไปยังภูเก็ต ประเทศไทย และเกาะลังกาวี ประเทศมาเลเซีย
จังหวัดลิมบืร์ค (ค.ศ. 1815–1839)
จังหวัดลิมบืร์ค (Provincie Limburg) เป็นจังหวัดหนึ่งในอดีตสหราชอาณาจักรเนเธอร์แลนด์ จังหวัดนี้ดำรงอยู่ระหว่างการดำรงอยู่ของสหราชอาณาจักรเนเธอร์แลนด์ คือตั้งแต่ ค.ศ. 1815 จนถึง ค.ศ. 1839 เมื่อพระเจ้าวิลเลิมที่ 1 แห่งเนเธอร์แลนด์ ได้ลงนามในสนธิสัญญาลอนดอน ใน ค.ศ. 1839 จังหวัดนี้ก็ถูกแบ่งออก ส่วนหนึ่งตกเป็นของประเทศเบลเยียม และอีกส่วนเป็นของประเทศเนเธอร์แลนด์
วัดมณีบรรพตวรวิหาร
วัดมณีบรรพตวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีเนื้อที่ 13 ไร่ 1 งาน มีธรณีสงฆ์ 8 แปลง พื้นที่ 45.70 ไร่
วัดมณีบรรพตวรวิหาร เดิมเรียกว่า วัดเขาแก้ว เรียกชื่อตามลักษณะภูมิประเทศที่ตั้งวัดที่เป็นภูเขาและมีหินแก้วสีขาวหรือหินเขี้ยวหนุมานเป็นจำนวนมาก สร้างขึ้นเมื่อ พ.ศ. 2390 มีหลวงพ่อเณรหรือชาวบ้านเรียกว่า ขรัวเณร หรือ ขรัวตาเณร เป็นผู้ริเริ่มสร้างวัดและปกครองวัดเป็นรูปแรก โดยฆราวาสที่สร้างและบูรณะตั้งแต่ต้น คือ ท่านเผือก เศรษฐีเจ้าของตลาดในจังหวัดสุโขทัย ได้ทำการก่อสร้างพระอุโบสถและศาลาการเปรียญขึ้น เมื่อ พ.ศ. 2435 ต่อมาพระวิสุทธิ สมณาจารย์ (ตุ่น) ได้บูรณปฏิสังขรณ์วัดนี้ตลอดมา วัดได้รับพระราชทานวิสุงคามสีมาวันที่ 14 พฤษภาคม พ.ศ. 2436 เขตวิสุงคามสีมากว้าง 24 เมตร ยาว 24 เมตร ได้รับการสถาปนาให้เป็นพระอารามหลวงชั้นตรีชนิดวรวิหารนับตั้งแต่วันที่ 27 กรกฎาคม พ.ศ. 2505
อาคารเสนาสนะที่สำคัญ ได้แก่ พระอุโบสถสร้างแล้วเสร็จเมื่อ พ.ศ. 2513 กว้าง 8 เมตร ยาว 16 เมตร ประดิษฐาน พระพุทธรูปแสนทองหรือหลวงพ่อแสนหลวง อัญเชิญจากวัดร้างชื่อ วัดห้วยขนุน บริเวณอำเภอแม่ระมาด เป็นพระพุทธรูปปางมารวิชัย ศิลปะเชียงแสน พระประธานในพระอุโบสถ เป็นพระพุทธรูปปางปฐมเทศนาและมีพระเบญจวัคคีย์นั่งฟังอยู่ เรือนไทยไม้สักประดิษฐานพระพุทธรูปโบราณซึ่งแกะสลักจากหินอ่อนและทรงเครื่องตามศิลปะแบบพม่า พระธาตุเจดีย์ภายในประดิษฐานพระบรมสารีริกธาตุ องค์พระเจดีย์เป็นศิลปะมอญ มีลักษณะเป็นทรงระฆังคว่ำ ฐานเจดีย์เป็นแบบย่อมุมไม้สิบหก หอไตรกลางน้ำทำด้วยไม้ สร้างขึ้นในสมัยอยุธยา ปัจจุบันชำรุดทรุดโทรมอย่างมาก ลวดลายแกะสลักเลือนรางจนแทบมองไม่เห็น
น้องโรส บ้านเจริญสุข
น้องโรส บ้านเจริญสุข เป็นนักมวยไทยสาวประเภทสองระดับแถวหน้าของประเทศ ซึ่งได้รับการขนานนามว่าเป็นน้องตุ้ม 2
ทั้งนี้ น้องโรสมีผลงานเป็นแชมป์สนามมวยราชดำเนิน ในรุ่นซูเปอร์ฟลายเวท รวมถึงเป็นแชมป์รุ่นเดียวกันคนสุดท้ายของรายการศึกยอดมวยไทยรัฐ
ประวัติ
น้องโรสเริ่มชกมวยไทยเมื่ออายุ 8 ขวบเพื่อหารายได้ช่วยพ่อแม่ โดยใช้ชื่อหลังสวน พยัคฆ์ชีวาน กระทั่งอายุ 12 ปี ก็เปลี่ยนชื่อเป็นรถด่วน ส.สมชัยฟาร์ม จนกระทั่งเปลี่ยนชื่อมาเป็น "น้องโรส" ซึ่งมาจากชื่อที่เพื่อนสนิทที่ชื่อว่า "รัตน์" เรียกเป็นประจำ ครั้นเมื่ออายุ 17 ปี ได้ย้ายมาอยู่ค่ายมวยบ้านเจริญสุข ที่จังหวัดฉะเชิงเทรา โดยใช้ชื่อน้องโรส บ้านเจริญสุข
ทั้งนี้ เธอสำเร็จการศึกษาจากโรงเรียนพิมายวิทยา
ตัวน้องโรสเองมีกล้ามหน้าอกตั้งคล้ายกับเต้านมของผู้หญิง ทำให้ต้องสวมเสื้อกล้ามขึ้นชก จนกระทั่งต่อมา น้องโรสได้เปลี่ยนไปสวมสปอร์ตบรา ซึ่งเมื่อมาชกในศึกวันทรงชัย สปอร์ตบราที่น้องโรสใส่ขึ้นชก ทางทีมงานวันทรงชัยเป็นผู้จัดหามาให้ โดยเริ่มใส่สปอร์ตบราที่ทีมงานวันทรงชัยเป็นผู้จัดหาให้ครั้งแรกในไฟต์ที่ชกกับก้องสนั่น ศักดิ์หอมศีล เมื่อวันที่ 25 มีนาคม พ.ศ. 2560 ในรายการศึกยอดมวยไทยรัฐ
น้องโรสเคยขึ้นชกในรายการศึกอัศวินดำ โดยการจัดของ พลตำรวจตรี ดร. เสวก ปิ่นสินชัย ระยะหนึ่งจนเป็นที่รู้จัก โปรโมเตอร์ทรงชัย รัตนสุบรรณ นำน้องโรสมาสร้างสรรค์ โดยขึ้นชกในรายการศึกยอดมวยไทยรัฐ ทางช่องไทยรัฐทีวี จนเป็นที่รู้จักของแฟนมวย กระทั่งน้องโรสได้รับโอกาสขึ้นชกที่สนามมวยราชดำเนิน ในวันที่ 7 มิถุนายน พ.ศ. 2560 โดยพบกับ เสือใหญ่ ช.ห้าพยัคฆ์ โดยเมื่อมีการประกบมวยคู่นี้ขึ้น มีกระแสข่าวลือว่าทางสนามมวยราชดำเนินอาจห้ามไม่ให้น้องโรสชกเนื่องจากเชื่อว่าแต่งกายคล้ายนักมวยหญิง ซึ่งตามธรรมเนียมแล้วสนามมวยมาตรฐานทั้งราชดำเนินและลุมพินี จะไม่ให้นักมวยหญิงขึ้นชก หรือให้ผู้หญิงขึ้นเวทีแต่อย่างใด แต่เรื่องดังกล่าวทางผู้บริหารของสนามมวยราชดำเนินต้องออกมายืนยันว่าน้องโรสสามารถขึ้นชกที่สนามมวยราชดำเนินได้ เนื่องจากยังไม่ผ่าตัดแปลงเพศ รวมถึงยังใช้คำนำหน้านามว่า "นาย" อยู่ โดยผลการชก น้องโรสเป็นฝ่ายชนะคะแนน
ต่อมาวันที่ 13 กรกฎาคม ปีเดียวกัน น้องโรสขึ้นชกที่ราชดำเนินอีก ชนะคะแนน เปรี้ยวปาก สจ.วิชิตแปดริ้ว
และวันที่ 6 กันยายน ปีเดียวกัน น้องโรสขึ้นชกกับ คมพยัคฆ์ สิงห์มณี อดีตนักมวยไทยระดับแชมป์ ซึ่งมีการวางเงินเดิมพันถึง 2.5 ล้านบาท โดยมีการเปิดตัวมวยคู่นี้ในวันที่ 2 สิงหาคม ปีเดียวกัน ที่สนามมวยราชดำเนิน ในช่วงก่อนมวยคู่เอกของรายการศึกวันทรงชัย โดยมีชาญชัย โชติภูมิเจริญกาล (ปะ หินกอง) พิธีกรและผู้บรรยายมวยของศึกวันทรงชัย เป็นพิธีกรในการเปิดตัว ผลการชกน้องโรสชนะน็อกในยกที่ 3
หลังจากนั้นน้องโรสชกแพ้ เพชรสุพรรณ ป.ดาวรุ่งเรือง 2 ครั้ง เมื่อวันที่ 2 พฤศจิกายน พ.ศ. 2560 ที่เวทีราชดำเนิน และวันที่ 28 พฤศจิกายน ปีเดียวกัน ที่เวทีลุมพินี ในรายการศึกเอสวันนัดปฐมฤกษ์ และไปชกต่างประเทศแพ้ทั้ง 2 ครั้ง ในช่วงต้นปี พ.ศ. 2561